/* COM/2010/0500 final - COD 2008/0098 */ OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu nariadenia Európskeho parlamentu a Rady, ktorým sa stanovujú harmonizované podmienky uvádzania stavebných výrobkov na trh





[pic] | EURÓPSKA KOMISIA | Brusel, 20.9.2010 KOM(2010) 500 v konečnom znení 2008/0098 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu nariadenia Európskeho parlamentu a Rady, ktorým sa stanovujú harmonizované podmienky uvádzania stavebných výrobkov na trh 2008/0098 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu nariadenia Európskeho parlamentu a Rady, ktorým sa stanovujú harmonizované podmienky uvádzania stavebných výrobkov na trh 1. KONTEXT Dátum predloženia návrhu Európskemu parlamentu a Rade (dokument KOM(2008) 311 v konečnom znení – A6-0068/2009-2008/0098 (KOD): | 23. mája 2008. | Dátum stanoviska Európskeho hospodárskeho a sociálneho výboru: | 25. februára 2009. | Dátum stanoviska Európskeho parlamentu, prvé čítanie: | 24. apríla 2009. | Dátum predloženia zmeneného a doplneného návrhu: | 20. októbra 2009. | Dátum prijatia pozície Rady: | [13. septembra 2010]. | 2. CIEĽ NÁVRHU KOMISIE Zjednodušenie smernice Rady 89/106/EHS, smernice o stavebných výrobkoch, ďalej len „SSV“, je jednou z iniciatív v rámci otvoreného programu zjednodušenia, ktoré vypracovala Komisia ako súčasť svojej lepšej právnej regulácie : stratégia zjednodušenia . Cieľom SSV je zabezpečiť voľný obeh a používanie stavebných výrobkov na vnútornom trhu. Keďže stavebné výrobky sú medziprodukty , ktoré sa majú zabudovať v stavbách, otázky bezpečnosti sa týchto výrobkov týkajú len v rozsahu, v ktorom prispievajú k bezpečnosti stavieb. Takto sa cieľ SSV dosahuje vymedzením harmonizovaných prostriedkov na presnú a spoľahlivú formuláciu úžitkových vlastností výrobku, a nie harmonizovaním bezpečnostných požiadaviek výrobku, ako je to v prípade smerníc nového prístupu. Cieľom návrhu Komisie je nahradiť SSV nariadením, aby sa lepšie definovali ciele právnych predpisov Spoločenstva a uľahčilo a zefektívnilo ich vykonávanie. Tento návrh je súčasťou iniciatívy na lepšiu právnu reguláciu a je zameraný na objasnenie základných konceptov a používania označovania CE; zavedenie zjednodušených postupov, ako je zníženie nákladov vynakladaných podnikmi, najmä MSP; a zvýšenie dôveryhodnosti celého systému zavedením nových a prísnejších kritérií menovania subjektov zapojených do posudzovania a overovania stálosti úžitkových vlastností stavebných výrobkov. 3. PRIPOMIENKY K POZÍCII RADY 3.1. Všeobecné poznámky Komisia víta ukončenie prvého čítania v Rade a prijatie pozície. V sektore stavebníctva je dôležité, že Rada vo všeobecnosti podporuje hlavné ciele návrhu Komisie, t. j. zjednodušenie, objasnenie a zvýšenú dôveryhodnosť, a zároveň rešpektuje zásady lepšej právnej regulácie (pozri vyhlásenie Komisie v bode 5). Komisia predovšetkým oceňuje podporu Rady voči jej návrhu, pokiaľ ide o opatrenia zamerané na zjednodušenie, ktoré zostávajú kľúčovou problematikou pre MSP činné v tomto sektore. Na podporu konkurencieschopnosti európskeho priemyslu budú veľmi vhodné zjednodušené postupy načrtnuté v článkoch 36 – 38, najmä v článku 37, uplatniteľné na mikropodniky, ktoré vyrábajú stavebné výrobky. Okrem toho reformy v oblasti veľkoobchodu zavedené do štruktúry Európskej organizácie pre technické osvedčovanie (EOTA) a vydávania európskych technických posúdení (ETA) budú účinne prispievať k ďalšiemu zjednodušeniu, transparentnosti a dôvere v uvedený systém. Rada podporila aj objasnenie všeobecných princípov a kontextov: je to zreteľné najmä zo skutočnosti, že vyhlásenie o úžitkových vlastnostiach zohráva jasnú a kľúčovú úlohu, ako aj súvisiacom označení CE, ktorého význam nie je v tomto kontexte jednoznačný. To isté platí v prípade harmonizovaných noriem a ich úlohy, ktorej význam sa výrazne posilnil tým, že uvedené normy sa stali jediným dostupným prostriedkom na posúdenie úžitkových vlastností základných charakteristík stavebných výrobkov, na ktoré sa vzťahujú. Výrobcovia, ako aj orgány členských štátov sú preto povinné používať tento spoločný technický jazyk pri posudzovaní a vyhlasovaní úžitkových vlastností daných výrobkov alebo pri stanovovaní akýchkoľvek regulačných požiadaviek na ne. Po tretie sa posilnila aj dôveryhodnosť systému prepojením s obsahom balíka týkajúceho sa vnútorného trhu s tovarom, tak v prípade notifikovaných orgánov, ako aj dohľadu na trhom. 3.2. Pripomienky k pozmeňujúcim a doplňujúcim návrhom, ktoré prijal Európsky parlament Rada len čiastočne súhlasila so stanoviskom Komisie k pozmeňujúcim a doplňujúcim návrhom, ktoré prijal Európsky parlament v prvom čítaní. To isté sa týka tých pozmeňujúcich a doplňujúcich návrhov, ktoré boli len čiastočne zapracované do pozície Rady. Rada v zásade schválila hlavné línie pozmeňujúcich a doplňujúcich návrhov prijatých Európskym parlamentom a týkajúcich sa vyhlásenia o úžitkových vlastnostiach, v dôsledku čoho sa stali záväzné v prípade, že na príslušný stavebný výrobok sa vzťahuje harmonizovaná norma alebo sa preň vydalo ETA. V tom istom kontexte sa v článku 3 ods. 3 pozície Rady ďalej vyvíjajú zodpovedajúce pozmeňujúce a doplňujúce návrhy Európskeho parlamentu, ktorými sa udeľujú rozhodovacie právomoci Komisii, pokiaľ ide o stanovenie základných charakteristík stavebných výrobkov, na ktoré sa vzťahuje harmonizovaná norma a ktorých úžitkové vlastnosti výrobcovia vždy uvádzajú vo vyhlásení. Rada odmietla návrh Parlamentu zahrnúť nebezpečné látky do povinného obsahu vyhlásenia o úžitkových vlastnostiach a touto témou sa zaoberá len v novom 24. odôvodnení. Jej pozícia je v súlade s názormi Komisie, ako bolo vyjadrené aj v zmenenom a doplnenom návrhu. Rada zamietla aj návrh Parlamentu, ktorý Komisia podporila a preformulovala, na základe ktorého sa má do článku 10 ods. 4 zahrnúť klauzula o zabezpečení nezávislosti kontaktných miest pre výrobky od orgánov zapojených do procesu udeľovania označenia CE. Tvrdenie, že nariadenie 764//2008/ES nezahŕňa také ustanovenie, nemožno obhájiť, keďže nariadenie sa zaoberá len výrobkami mimo harmonizovanej oblasti, ktoré preto nemajú označenie CE. 3.3. Nové ustanovenia zavedené Radou a stanovisko Komisie k nim Rada zaviedla nový súbor formulácií pre články 3 – 6, konkrétne zahrnula do článku 3 ods. 3 ustanovenie o udelení rozhodovacích právomocí Komisii, pokiaľ ide o stanovenie základných charakteristík, ktoré je potrebné vždy uviesť vo vyhlásení. V článku 5 stanovila súbor výnimiek zo všeobecnej zásady povinného vyhlásenia o úžitkových vlastnostiach a v článku 6 sa podrobnejšie zaoberala minimálnym obsahom uvedeného vyhlásenia, čím sa zabezpečilo najmä to, že vo vyhlásení sa vždy uvedú úžitkové vlastnosti aspoň jednej zo základných charakteristík podľa úrovní alebo tried. Komisia vyjadruje poľutovanie nad tým, že na základe článkov 3 – 6 prijatých Radou by sa podnikom mohla uložiť zbytočná administratívna záťaž a preto nie sú súlade so zásadami lepšej právnej regulácie. Okrem toho Komisia upozorňuje, že napriek úsiliu o zjednodušenie konečnej pozície Rady stále zostávajú isté nesúdržnosti, niektoré z nich s možnými politickými dôsledkami. S cieľom vyhnúť sa v budúcnosti problémom pri uplatňovaní uvedeného nariadenia by sa všetky tieto ustanovenia mali v posledných štádiách legislatívneho procesu upraviť. Ako názorný príklad možno uviesť zjednodušené postupy, pri ktorých ani odôvodnenie 34 ani vymedzenie pojmu špecifickej technickej dokumentácie v článku 2 ods. 15 nezodpovedajú obsahu článkov 36 – 38. Rada takisto podrobnejšie vypracovala požiadavky na informácie, ktoré majú byť priložené k označeniu CE, tak, že v článku 9 ods. 2 doplnila niekoľko položiek. Tieto zmeny a doplnenia sú nasmerované opačne ako príslušné zmeny a doplnenia Európskeho parlamentu. Bolo by vhodné overiť, ako tieto požiadavky zodpovedajú možnostiam (ktoré sú zverené Komisii) v článku 7 ods. 3 týkajúcim sa digitálneho poskytovania obsahu vyhlásenia o úžitkových vlastnostiach, ktoré by už podľa nového článku 9 ods. 2 mali byť v každom prípade poskytnuté spolu s výrobkom. Okrem toho Rada vo svojej pozícii dokončila zladenie s balíkom týkajúcim sa vnútorného trhu s tovarom pre notifikované orgány (kapitola VII) a zaviedla potrebné zmeny a doplnenia s cieľom nahradiť pôvodné ustanovenia o komitológii s novým súborom pravidiel (nové články 60 – 64), ktorými sa v tejto súvislosti vykonávajú články 290 a 291 Zmluvy o fungovaní Európskej únie. Pozícia, ktorú prijala Rada, takisto zahŕňa novú štruktúru pre ustanovenia týkajúce sa vypracúvania a prijímania európskych hodnotiacich dokumentov (EAD) (články 19 – 24 a príloha II) a fungovania organizácie miest technického posudzovania, ako aj pre nové ustanovenia o financovaní uvedenej organizácie Európskou úniou (články 31 - 35). Komisia súhlasí so zásadami vyjadrenými v týchto zmenách. 4. ZÁVER Hoci Komisia zastáva názor, že pozícia Rady nie je v súlade s niektorými základnými cieľmi pôvodného/zmeneného a doplneného návrhu, uvedomuje si, že jediný spôsob, ako umožniť pokračovanie procesu, je upustiť od svojich námietok. Rada sa uzniesla kvalifikovanou väčšinou. Komisia na záver v záujme kompromisu podporuje pozíciu prijatú Radou, s prihliadnutím na vyjadrenia uvedené v nasledujúcom bode. 5. VYJADRENIA KOMISIE Komisia poskytla dve vyjadrenia (vo forme prílohy), ktoré sa vzťahujú na rešpektovanie zásad lepšej právnej regulácie a dohľad nad trhom. PRÍLOHA Vyhlásenie Komisie v Rade týkajúce sa lepšej právnej regulácie Komisia v záujme kompromisu podporuje politickú dohodu v Rade o návrhu Komisie týkajúcom sa nariadenia Európskeho parlamentu a Rady, ktorým sa stanovujú harmonizované podmienky uvádzania stavebných výrobkov na trh. Komisia však upozorňuje na to, že tento návrh je súčasťou jej stratégie zjednodušenia[1] a preto ľutuje, že konečné znenie schválené Radou, najmä články 3 až 7, by mohli podnikom spôsobiť zbytočnú administratívnu záťaž a záťaž vyplývajúci zo skúšok, ako to vyplýva z posúdenia vplyvu, ktorý sprevádza pôvodný návrh[2]. Preto by nebol v súlade so zásadami lepšej právnej regulácie a cieľom znížiť administratívnu záťaž vyplývajúcu z právnych predpisov EÚ, na ktorých sa dohodla Európska rada na svojom jarnom zasadnutí v marci 2007. Komisia má v pláne monitorovať najmä tento aspekt uvedeného nariadenia a svoje závery zahrnie do správy, ktorú predloží Európskemu parlamentu a Rade päť rokov po nadobudnutí účinnosti tohto nariadenia. Vyhlásenie Komisie v Rade týkajúce sa dohľadu nad trhom Komisia sa nazdáva, že vzhľadom na odôvodnenie 37 a v súlade s duchom článku 6 ods. 3 môžu orgány členských štátov v prípade potreby prijať vhodné opatrenia v súvislosti s výrobkom, ktorý sa umiestni alebo sprístupní na ich trhu, ak vyhlásenie o úžitkových vlastnostiach neobsahuje úžitkové vlastnosti súvisiace so základnými charakteristikami, pre ktoré existujú požiadavky na uvedený výrobok a jeho plánované použitie alebo použitia uvedené vo vyhlásení, alebo ak úžitkové vlastnosti uvedené vo vyhlásení nezodpovedajú požiadavkám, a to v tom istom členskom štáte alebo častiach jeho územia. Opatrenia musia byť primerané súvisiacemu riziku a nemali by viesť k fragmentácii vnútorného trhu. [1] Európska komisia (2005) KOM (2005) 535 v konečnom znení: Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Presadzovanie Lisabonského programu Spoločenstva: Stratégia pre zjednodušenie regulačného prostredia, Brusel. [2] KOM (2008) 311, SEK (2008) 1900 a SEK (2009) 1901 z 23. mája 2008.